laion/Wikipedia-Exotic huggingface dataset:
ג'וואד ויליאמס

ג'וואד חסון ויליאמס (באנגלית: Jawad Hason Williams; נולד ב-19 בפברואר 1983 בקליבלנד, אוהיו) הוא כדורסלן עבר אמריקאי ששיחק בעמדת הפאוור פורוורד. בשנתו הראשונה בתיכון סנט אדוארד, ויליאמס שיחק דקות מעטות בקבוצה שבה כיכבו סם קלנסי, וסטיב לוגן בעונה שנגמרה בזכייה באליפות אוהיו. במשך שאר שנותיו בתיכון, הוא נכלל בחמישייה הראשונה של "כל-אוהיו", ורבות בקבוצות "כל-אמריקה" וזה בפרסים נוספים. ויליאמס שיחק בכדורסל מכללות תחת המאמנים מאט דוהרטי ורוי ויליאמס באוניברסיטת קרוליינה הצפונית בצ'אפל היל. הוא החל לשחק כבכיר בקבוצת "טאר הילס" שזכתה באליפות המכללות ב-2005. ויליאמס לא נבחר בדראפט ה-NBA ב-2005. בכל זאת הוא הוחתם כשחקן חופשי בלוס אנג'לס קליפרס במהלך עונת 2006/2007. הוא הופיע בארבעה משחקי טרום-עונה בקליפרס, פתח באחד מהם, אך לא הצליח להיכנס לסגל הסופי של הקבוצה. אחרי ששיחק בספרד, יפן וישראל (בהפועל גליל עליון של קטש), ויליאמס הצטרף לקבוצת ליגת הקיץ של קליבלנד קאבלירס ביולי 2008, והצטרף לסגל הקבוצה במחנה האימונים. ב-23 באוקטובר, קליבלנד ויתרה על הגארד הוותיק רונלד דופרי, ולראשונה בקריירה, ויליאמס הפך לשחקן רשמי בקבוצת NBA. החוזה שלו בקליבלנד לא היה מובטח עד ל-10 בינואר 2009, אז החוזה היה מובטח. ויליאמס שיחק את משחקו הרשמי הראשון וקלע את נקודותיו הראשונות ב-NBA ב-12 בדצמבר 2008 במשחק נגד פילדלפיה 76'. ויליאמס הפך לשחקן השישי מהקבוצה של אוניברסיטת קרוליינה הצפונית שזכתה באליפות המכללות ב-2005, שהפך לשחקן ב-NBA: רשאד מקנטס, שון מיי, ריימונד פלטון, מרווין ויליאמס ודייוויד נואל. ויליאמס שוחרר מקליבלנד ב-7 בינואר 2009. חמישה ימים לאחר מכן הוא חתם מחדש בקליבלנד לחוזה בן עשרה ימים. ב-2 בפברואר, שוחרר שוב מקליבלנד בתום החוזה קצר-הטווח. ב-14 בפברואר הוא הצטרף לקבוצת ריו גראנדה ואלי וייפרס מליגת הפיתוח של ה-NBA. ב-8 באפריל, הוא חתם על חוזה מחודש עם קליבלנד עד לתום העונה. ב-9 בפברואר 2010 ויליאמס קבע את משחק השיא שלו ב-NBA אותו סיים עם 17 נקודות, 3 ריבאונדים, 2 אסיסטים וחטיפה אחת ב-28 דקות משחק. בסוף עונת 2010, ויליאמס חתם לעונה נוספת בקליבלנד, אך כבר ב-27 בדצמבר 2010 הוא שוב שוחרר. בפברואר 2011 הוא חתם בקבוצת הפועל ירושלים מליגת העל הישראלית. בפברואר 2014 חתם בקבוצת גזיאנטפ בסקטבול מליגת העל הטורקית. מדיה וקבצים בנושא ג'וואד ויליאמס בוויקישיתוף ג'וואד ויליאמס, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ליגת העל הספרדית בכדורסל (בספרדית) דף השחקן באתר מנהלת ליגת העל
פהמי בולנט יילדירים

פהמי בולנט יילדירים (בטורקית: Fehmi Bülent Yıldırım; נולד ב-1966) הוא טורקי-מוסלמי, מכהן כיו"ר ארגון IHH, עמד בראש המשט לעזה ב-2010. יילדירים נולד בארזורום שבטורקיה, למד בבית הספר למשפטים באוניברסיטת איסטנבול. עורך דין במקצועו. מתגורר באיסטנבול, נשוי ואב לארבעה. יילדירים נמנה עם מקימי ארגון IHH ב-1995 וכיום הוא עומד בראשו. הוא מקיים קשרים טובים עם הממשל הטורקי ובראשם ראש ממשלת טורקיה, טאיף ארדואן. בדוח שערך חוקר אמריקאי בשם איואן קולמן נאמר כי בשנות ה-90 של המאה ה-20 היה יילדירים מעורב בגיוס של אנשי צבא ושליחתם לאזורי לחימה במדינות מוסלמיות כדי שירכשו ניסיון צבאי. על פי הדו"ח השנים 2002–2004 מילא יילדירים תפקיד מרכזי בליבוי רגשות אנטי אמריקאיים בקרב מוסלמים בטורקיה בעקבות המלחמה בעיראק. ביולי 2006 השתתף יילדירים בטקס האשכבה לטרוריסט שאמיל באסייב בצ'צ'ניה, ונשא תפילה לזכרו. יילדירים מקיים קשרים עם ארגון החמאס ותומך בו כספית. ב-2009 נפגש בדמשק עם בכיר החמאס, חאלד משעל שהודה לו על תמיכתו בארגון. לאחר מבצע עופרת יצוקה ביקר יילדירים ברצועת עזה ונפגש עם ראש ממשלת החמאס אסמאעיל הנייה. ביקור נוסף ברצועה נערך בינואר 2010. גם בביקור זה נפגש עם הנייה שהעביר לו איגרת מטעמו לראש ממשלת טורקיה, טאיף ארדואן. ב-2010 היה יילדירים הדמות המרכזית בתכנון וארגון המשט ואף ליווה את ההפלגה בפועל. ביוני 2012 פורסם כי יילדירים נתון תחת חקירה מיוחדת בטורקיה, בחשד כי כספים שנתרמו לארגון IHH הועברו לפלגים המזוהים עם אל-קאעידה. בראיון משנת 2014 סיפר על הפגנות שהוא ארגן בטורקיה נגד מבצע צוק איתן ואמר: "תראה את ההתלהבות של האנשים שהתגייסו למען עזה. אנחנו, המוסלמים, יכולים יום אחד להופיע פתאום בתל אביב ובירושלים ולהניף את דגל האסלאם בכל מקום." רונן ליבוביץ', מנהיג ה-IHH על ה"מרמרה": "נשליך את חיילי הקומנדו אל הים", באתר nana10‏, 18 ביוני 2010 קווים לדמותו של בולנט ילדרים, מנהיג הארגון התורכי האסלאמי הקיצוני IHH, באתר מרכז המידע למודיעין ולטרור, 22 ביוני 2010 בולנט ילדרים, מנהיג IHH, העניק לאחרונה ראיון, שהתמקד באירועי ה"מרמרה" ובכוונת ארצות הברית להכריז על IHH כעל ארגון טרור, באתר מרכז המידע למודיעין ולטרור, 6 בדצמבר 2010 תום שרון, ראש המשט לעזה: "משפחות השהידים יהיו על המשט הבא" (אורכב 15.06.2020 בארכיון Wayback Machine), חדשות 2, 16 ביוני 2010 Terror Group Tied to Turkish Gov't Recruits Hamas Human Shields,‏ 24 ביולי 2014, באתר "The Clarion Project".
גינאה החדשה (טריטוריה אוסטרלית)

טריטוריית גינאה החדשה היה השם שניתן לטריטוריה בחלק הצפון-מזרחי של האי גינאה החדשה והאיים הסמוכים, בין השנים 1920 ו-1949, אז הייתה הטריטוריה תחת שלטון אוסטרלי כחלק ממנדט חבר הלאומים. החלק הדרום-מזרחי של גינאה החדשה, שנקרא טריטוריית פפואה היה חלק נפרד מהקולוניה האוסטרלית עד 1949. המנדט האוסטרלי התבסס על מה שהיה לפני כן גינאה החדשה הגרמנית שנכבשה מידי האימפריה הגרמנית ב-1914 במהלך מלחמת העולם הראשונה. רובה של טריטוריית גינאה החדשה נכבש על ידי האימפריה היפנית במהלך מלחמת העולם השנייה והעיירה רבאול הייתה לבסיס הראשי של היפנים באזור. ב-1949, בהתאם לחוק השלטון הארעי של פפואה גינאה החדשה, אוחדו טריטוריית גינאה החדשה וטריטוריית פפואה ליחידה מנהלתית אחת שנקראה טריטוריית פפואה וגינאה החדשה (Territory of Papua and New Guinea). היא נוהלה תחת משטר נאמנות של האו"ם, וב-1975 הפכה הטריטוריה למדינה עצמאית בשם פפואה גינאה החדשה. ערך זה הוא קצרמר בנושא גאוגרפיה של אוקיאניה ובנושא היסטוריה. אתם מוזמנים לתרום לוויקיפדיה ולהרחיב אותו.
פנחס שחר

פנחס שחר (1939 – 27 באוקטובר 2023) היה מפקד משמר הגבול החמישי. שחר נולד בפולין, ובזמן מלחמת העולם השנייה והשואה, היגר לאזור אזרבייג'ן. בסוף המלחמה חזר לפולין, ומשם עלה לארץ ישראל עם אחיו שבתאי ואחותו חנה. הוא התגורר עם אחותו בקיבוץ דפנה. הוא שירת בצה"ל בחטיבת גולני כמפקד כיתה, קצין ומפקד פלוגה. שחר התגייס למשמר הגבול ב-1964, שירת כסגן ומפקד פלוגה ה', מפקד פלוגה י"ב ומפקד פלוגה י"ג, קצין המבצעים של מחט"ב 2, מפקד מג"ב איו"ש וסגן מפקד מג"ב בשנים 1978 עד 1983. במהלך שירותו במשמר הגבול קיבל פנחס את עיטור המופת על חילוץ פצוע תחת אש בקרב ליד איבטן. ב-1983 קודם לדרגת ניצב, ומונה למפקד משמר הגבול, הוא שירת בתפקיד עד 1989. בשנים אלו בוטלו המרחבים הקיימים בארגון והוקמו שלוש מפקדות גזרתיות לאזורי צפון הארץ, דרום הארץ ויהודה ושומרון. כמו כן הוקמו יחידות חדשות לאבטחת הר הבית, הועברה לחיל האחריות על אבטחת נציגויות דיפלומטיות והוקמה מפקדה לביטחון שוטף בירושלים. בתגובה לפרוץ האינתיפאדה הראשונה, בשנת 1988 עם היציאה למבצע מחשבה תחילה קיבל משמר הגבול את אחריות האכיפה במזרח ירושלים ובשנת 1989 קיבל את השליטה על עזה עם אחריות כוללת על יחידות צה"ל בעיר. פנחס שחר, באתר משטרת ישראל פנחס שחר, באתר הגבורה מורשת משמר הגבול, באתר משטרת ישראל ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אדמוניים

אדמוניים (שם מדעי: Pyrrhocoridae) היא משפחת חרקים מסדרת הפשפשאים. האדמוניים היא משפחה קטנה יחסית הכוללת כ־400 מינים. בישראל יש רק שלושה נציגים ממשפחה זו בעלי צבעים הבולטים לעין (אדום ושחור) ומופיעים בקבוצות. נפוצה בעיקר באזורים הטרופיים של העולם הישן. אדמון מצויר (Pyrrhocoris apterus) אדמון מצרי (Scantius aegyptius) אדמון שחור (Scantius forsteri) מדיה וקבצים בנושא אדמוניים בוויקישיתוף אדמוניים, באתר ITIS (באנגלית) אדמוניים, באתר NCBI (באנגלית) אדמוניים, באתר Animal Diversity Web (באנגלית) אדמוניים, באתר האנציקלופדיה של החיים (באנגלית) אדמוניים, באתר GBIF (באנגלית)
יקותיאל קרן

יקותיאל קרן (י"ד באייר ה'תרס"ט, 5 במאי 1909 – י"ד באדר א' ה'תשנ"ז, 21 בפברואר 1997) היה ניצב במשטרת ישראל. קרן נולד ב-1909 ועלה לארץ ישראל ב-1922 היה ממתנדבי היישוב לצבא הבריטי בתקופת מלחמת העולם השנייה ושירת כקצין ומפקד סדנה בפלוגת הובלה 179, כולל במהלך הלחימה בצפון אפריקה. כמו כן היה פעיל ההעפלה והברחת אמצעי לחימה לארץ ישראל. לאחר שחרורו שימש עוזרו של ישראל ברנע שהיה מפקדו בפלוגה 179 והיה ממקימי שירות התחבורה של ההגנה. קרן היה ממייסדי המשטרה בישראל ושימש בה אחד משלושת ראשי האגפים בארגון בדרגת סגן המפקח הכללי. משנת 1950 ועד 1970 עמד בראש אגף מנהלה. בין היתר פיקד על סידורי המשטרה במשפט אייכמן. קרן היה נשוי לעמליה שושני, בתם של מנחם שושני (אחיו של סעדיה שושני) ודבורה קלוזנר (אחייניתו של יוסף קלוזנר). קרן נפטר ב-1997 ונקבר בבית הקברות הצבאי קריית שאול. ראיון עם יקותיאל קרן באתר יוטיוב יקותיאל קרן באתר GRAVEZ ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
E.T. (שיר)

E.T. (בעברית: חוצן) הוא סינגל של זמרת הפופ קייטי פרי מאלבום האולפן השלישי שלה, Teenage Dream. השיר יצא לאור לראשונה כסינגל השיווקי השלישי מן האלבום ב-17 באוגוסט 2010, אך אחר כך הוחלט להוציא אותו מחדש, ב-16 בפברואר 2011, בתור הסינגל הרביעי מן האלבום. השיר מבוצע על ידי קייטי פרי וקניה וסט. הקליפ לשיר זכה להצלחה רבה והוא אחד הקליפים הנצפים ביותר של פרי. בקליפ, פרי היא חיזרית המתרסקת על כדור הארץ ומתאהבת בבן אדם. בדצמבר 2010, כאשר נשאלה קייטי פרי בדף הטוויטר על הסינגל הבא שלה, ענתה פרי כי הוא יהיה "Peacock", אך לבסוף פורסם בדף הפייסבוק שלה כי הסינגל הבא יהיה "E.T.‎". השיר יצא בשתי גרסאות, בגרסת הסינגל, שיצא בתאריך 16 בפברואר 2011, משתתף גם הראפר קניה וסט, אף על פי שבגרסת האלבום קטע הראפ אינו נכלל. השיר הגיע למקום הראשון במצעד הבילבורד הוט 100 ובמצעד בניו זילנד. הסינגל הגיע למעמד פלטינה באוסטרליה ולזהב בניו זילנד. הקליפ המצליח של השיר בוים על ידי פלוריה סיגיסמונדי. הסינגל הגיע לפסגה במצעד השירים של בילבורד הוט 100, למקום הראשון בקנדה וניו זילנד, ולחמישה הראשונים באוסטרליה, אירלנד ואנגליה. מידע על היצירה "E.T." באתר מיוזיק בריינז מידע על הסינגל "E.T." באתר מיוזיק בריינז מידע על השיר "E.T." באתר AllMusic מידע על היצירה "E.T." באתר Discogs סרטון השיר "E.T." באתר יוטיוב ג'וקלין ונה, Is Katy Perry's Next Single 'E.T.'?‎, באתר MTV, ‏22 בדצמבר 2010 מידע על E.T.‎, באתר המצעד האיטלקי, ארכיון מידע על E.T.‎, באתר המצעד של ניו זילנד Gold & Platinum, RIAA (באנגלית אמריקאית)
אדמון מצויר

אדמון מצויר (שם מדעי: Pyrrhocoris apterus; ידוע גם בשם העממי פִּשְׁפֵּשׁ אֵש) הוא חרק שאינו מעופף ממשפחת אדמוניים בסדרת פשפשאים. העונות שניתן לראות לעיתים קרובות את האדמון המצויר הן: הקיץ והאביב. האדמון המצויר אינו פוגע בבני אדם והוא לא נושך. זהו מין אירו-סיבירי. אורכו 8–12 מ"מ. ניזון מצמחים וזרעים אך לעיתים גם מחרקים אחרים ובמושבות תועדה גם תופעה של קניבליזם. על הרקע האדום של גופו, ניתן לראות שראשו, מחושיו, רגליו, חלק מחזהו הקדמי, צידה התחתון של בטנו וכתם עגול על כל כנף חפייה בצבע שחור. צבעיו ותפוצתו הרחבה בישראל הביאו לבלבול בינו לבין מושית השבע, המכונה "פרת משה רבנו". למין זה רב-צורניות במבנה הכנפיים ושרירי התעופה. קיימים שני מופעים: אחד בעל כנפיים קצרות ושרירי תעופה מנוונים, לאחר כנפיים ושרירי תעופה מפותחים. למרות השוני שני המופעים אינם יכולים לעוף. הקבוצות של האדמון המצויר נראות לעיתים קרובות על הקרקע, על צמחים או לרגלי צמחים. הוא ניזון ממציצת זרעים שנפלו מעצים ומשיחים, ביצי חרקים, חרקים מתים וחסרי חוליות אחרים מתים. הנקבה המופרית מטילה את ביציה בקרקע, בתוך גומה שהיא חופרת בעזרת הרגליים ולפעמים היא מטילה את ביציה מתחת לנשורת עלעלים. פשפשי אש בעין החורש אדמון מצויר, מקבץ פריטים צעירים ובוגרים מתגודד מצרי פנדור אדמוני מדיה וקבצים בנושא אדמון מצויר בוויקישיתוף אדמון מצויר, באתר NCBI (באנגלית) אדמון מצויר, באתר GBIF (באנגלית) ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
תריסיתיים

תְּרִיסיתיים (שם מדעי: Pentatomidae) היא משפחה בולטת מסדרת פשפשאים שמונה כ-3,000 מינים. בישראל מצויים כמאה מינים מהמשפחה. הם מכונים גם "פשפשי פרחים" או "פשפשים מסריחים". זוהי משפחה קוסמופוליטית. המינים גדולים ברובם (מעל 8 מ"מ) גופם קשיח וצבעם בולט. בעלי פתחי בלוטות ריח גדולים מאוד. הנקבות מטילות את הביצים בדרך כלל בתטולה על צמח פונדקאי, לעיתים על חפץ סמוך לו. הזחלים דומים בדרך כלל בצורתם לבוגר, אך שונים בצבעם. חלק מהמינים נחשבים כמזיקים לחקלאות (תריסית ירוקה לדוגמה). עדויות מאובנים מראות שהמשפחה הפכה נפוצה מאוד בתור המיוקן אשר בעידן קנוזואיקון, כנראה כתוצאה משינויים פאוניסטים אשר גרמו להתפשטות מהירה של עשבים וצמחים אחרים. מקור שם המשפחה Pentatomidae מסוג הטייפ Pentatoma [מיוונית (חלק) tomos + (חמש) pente] על שום חמישה פרקי המחוש שמאפינים את רוב המינים במשפחה. בעבר כונתה משפחה זו, על ידי בודנהיימר, "פשפשי פרחים". השם העברי המודרני תריסיתיים מגיע מהשם העממי באנגלית shield bug מאחר שצורת הגוף של רוב התריסיות מחומשת ומזכירה מגן מימי הביניים. תריס היא מילה נרדפת למגן. אורך גוף: 5-18 מילימטרים. הגוף מזכיר בצורתו מגן. גוף מחולק לחמישה חלקים. לרוב המגנית גדולה ומשולשת. ראש קטן יחסית שמוסתר על ידי הגבית של החזה הקדמי (pronotum). מחושים לרוב בעלי חמישה מפרקים. חדק בעל ארבע מפרקים. פיסת הרגל בעלת שלושה פרקים. בעל עיניות (ocelli) תריסית הפסים Graphosoma lineatum Graphosoma semipunctatum תריסית משוננת Mustha spinulosa תריסית הדגן Aelia acuminata תריסית המרווה Stagonomus amoenus תריסית זוטה Eysarcoris ventralis תריסית ירוקה Nezara viridula תריסית ירקרקה Acrosternum millierei תריסית ים תיכונית Carpocoris mediterraneus תריסית מגוונת Codophila varia Codophila maculicollis תריסית שעירה Dolycoris baccarum תריסית הצלף Stenozygum coloratum תריסית המצליבים Eurydema ornata תריסית כחולה Zicrona caerulea Aeliomorpha sheanensis Chroantha ornatula Bagrada hilaris תריסית הסוככיים Ventocoris falcatus תריסיתיים, באתר ITIS (באנגלית) תריסיתיים, באתר NCBI (באנגלית) תריסיתיים, באתר האנציקלופדיה של החיים (באנגלית) תריסיתיים, באתר GBIF (באנגלית) תריסיתיים, באתר אנציקלופדיה בריטניקה (באנגלית) אלבום תמונות (אורכב 03.03.2016 בארכיון Wayback Machine) אנציקלופדיית החי והצומח של ארץ ישראל, כרך 3 – "חרקים", בעריכת יהושע קוגלר, הוצאת משרד הביטחון , עמ' 118
אלקס הרטמן

אלקס הרטמן (1956 – 16 במרץ 2024) היה עורך דין ישראלי, שותף בכיר במשרד ש. הורוביץ ושות'. הרטמן נולד ב-1956 בתל אביב, בן לפרופסור ישראל הרטמן, פרופסור למיקרוביולוגיה שעמד במשך 16 שנים בראש המכון למחקר ביולוגי בישראל בנס ציונה. הרטמן התגורר בתל אביב, והיה נשוי ואב לשלושה ילדים. למד משפטים באוניברסיטה העברית בירושלים ולאחר שסיים בהצטיינות את לימודיו החל להתמחות במשרד "ש. הורוביץ ושות'". כעבור חמש שנים התקבל כשותף. בשנים 2001–2003 לימד אתיקה מקצועית של עורכי דין באוניברסיטה העברית בירושלים ובמכללה למינהל. מאז שנת 2006 העביר את קורס "אמנות הליטיגציה" באוניברסיטת תל אביב. מספר מדריכים בינלאומיים (European Legal Experts, Chambers, European Legal 500, Which Lawyer) ציינו את הרטמן כאחד מהליטיגטורים המובילים בישראל. תחומי התמחותו הם: משפט מסחרי, בוררות וליטיגציה מסחרית. ייצג חברות מקומיות וזרות, בנקים ישראליים רבים, חברות ומוסדות פיננסיים בינלאומיים, בתי השקעות, חברות רב-לאומיות, חברות ביטוח גדולות בישראל ובעולם ועוד. בשנים 2002–2009 שימש ככונס נכסים על מניותיו של גד זאבי בחברת "בזק". במסגרת הליכי הכינוס, חילק הרטמן כ-4.5 מיליארד ש"ח לנושים ולבעלי החברה וקיבל שכר טרחה בסך 36 מיליון ש"ח. בשנת 2009 מונה לבורר על ידי מדינת ישראל בהליך שהתנהל בינה לבין מפעלי ים המלח הנוגע לתמלוגים שהמדינה תבעה. בשנת 2016 מונה הרטמן כבורר מטעם המדינה בהליך בוררות בינלאומי המתנהל בינה לבין חברת הנפט הלאומית של איראן. נפטר ב-16 במרץ 2024 ממחלה קשה, והובא לקבורה בבית הקברות קריית שאול. בשנים 1996–2000 כיהן כחבר בדירקטוריון הארגון הבינלאומי לקס מונדי (Lex Mundi) המאגד את משרדי עורכי הדין המובילים בעולם. בשנת 2010 מונה כחבר ועדת התכנים של לקס מונדי. בשנים 2002–2006 שימש כחבר הוועדה לבחירת היועץ המשפטי לממשלה. בשנים 2004–2011 שימש כנשיא הארגון הבינלאומי של עורכי הדין והמשפטנים היהודיים, כשלפניו כיהנו בתפקיד זה שופט בית המשפט העליון חיים כהן והשופטת הדסה בן-עתו. במסגרת זו, קידם הפורום את פתיחתם של הליכים משפטיים נגד גורמים התומכים בטרור, והגן על המדינה בפורומים משפטיים בינלאומיים שונים. כמו כן בתקופת כהונתו הוקמו לארגון שלוחות בצ'ילה, בארגנטינה ובגרמניה. הרטמן שימש בשנים 2009–2014 יו"ר הוועד המנהל של המרכז לאתיקה ואחריות מקצועית של עורכי דין ע"ש דייוויד וינר. בשנים 1995–1999 שימש כיו"ר ועדת האתיקה של לשכת עורכי הדין במחוז ת"א והמרכז. בשנים 1999–2003 שימש כיו"ר ועדת האתיקה ארצית וכיו"ר הוועדה לרביזיה בכללי האתיקה המקצועית של עורכי הדין. מדיה וקבצים בנושא אלקס הרטמן בוויקישיתוף אלקס הרטמן, ברשת החברתית LinkedIn קורות חיים של אלקס הרטמן, אתר המכללה למנהל Alex Hertman, באתר של ש. הורוביץ ושות' (באנגלית) אלקס הרטמן, באתר Chambers Global אלה לוי-וינריב, ‏עו"ד אלקס הרטמן: "2009 תהיה שנת המשבר בארץ. עוד לא הגענו לשיא", באתר גלובס, 21 בנובמבר 2008 צמרת פרנט, אבא נבהל ואמר: "משפטים? זה לופט גשעפט", באתר כלכליסט, 14 בינואר 2010 עידו באום, סתימת פיות? "הקריאה לאסור על עו"ד לתמוך בשופטים - מסוכנת", באתר TheMarker‏, 10 ביוני 2012 הילה רז, החשבון הסופי של עסקת זאבי-בזק: חצי מיליארד שקל לגד זאבי, 36 מיליון שקל לאלקס הרטמן, באתר TheMarker‏, 9 בנובמבר 2009 תומר גנון, אלקס הרטמן, מבכירי עורכי הדין בישראל, נפטר בגיל 68 ממחלה קשה, באתר כלכליסט, 16 במרץ 2024
סויוז TMA-01M

סויוז TMA-01M היא חללית סויוז ששוגרה לחלל ב-7 באוקטובר 2010 מקוסמודרום בייקונור ונחתה ב-6 במרץ 2011. החללית שוגרה למפגש עם תחנת החלל הבינלאומית כשעל סיפונה 3 אנשי צוות שעתידים להרכיב את המשלחת ה-25 של התחנה - מפקד המשימה אלכסנדר קאלרי, ומהנדסי הטיסה סקוט קלי ואולג סקריפוצ'קה. זו הטיסה ה-107 של החללית סויוז מאז טיסה המאוישת הראשונה בשנת 1967, והראשונה בסדרת חלליות המודרניות מסוג TMA-M השדרוג כלל בעיקרה החלפת מערכת מחשבים של החללית ומספר מכשירי מדידה. כתוצרה משדרוג משקל החללית ירד ב-70 ק"ג. רוסיה אלכסנדר קאלרי - מפקד ארצות הברית סקוט קלי - מהנדס טיסה רוסיה אולג סקריפוצ'קה - מהנדס טיסה רוסיה סרגיי וולקוב - מפקד רוסיה אולג קונוננקו - מהנדס טיסה ארצות הברית רולנד גראן - מהנדס טיסה חללית "סויוז TMA-01M" שוגרה ב-7 באוקטובר 2010 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה. החללית הגיעה אל תחנת החלל הבין-לאומית ב-10 באוקטובר והתחברה למודול "פואיסק". באותה עת בתחנת החלל שהתה משלחת מס' 25 בפיקוד דאגלס וילוק. צוות החללית הצטרף למשלחת שהורחבה בעקבות כך ל-6 חברים. בהמשך הם הצטרפו למשלחת מס' 26 "סויוז TMA-01M" נשארה מחוברת לתחנת החלל כחללית חירום. ב-16 במרץ 2011 החללית התנתקה מתחנת החלל וחזרה לכדור הארץ באותו יום עם אותו צוות שהיה בהמראה. הנחיתה עברה ללא בעיות ובוצעה בשטח קזחסטן. מדיה וקבצים בנושא סויוז TMA-01M בוויקישיתוף אשכול כתבות בנושא סויוז TMA-01M, באתר "הידען" מידע על הטיסה תיאור המשימה
טומאת היסט

בהלכה היהודית, טומאת היסֶט הוא כינוי לקבלת טומאה על ידי הזזה קלה (נדנוד) של חפץ טמא - הנגרם הן על ידי נשיאה (על אף שלא נגע בחפץ) והן על ידי נגיעה. מקור המילה הוא ככל הנראה בארמית, כתרגום של המילה "משא", שהיא מקור טומאה זו כמוזכרת בפסוק. התרגום ירושלמי מתרגם את הפסוק "והנשא את נבלתם" כוד יוסיט ית נבלתיהון. המילה מופיעה רבות במשניות במסכת זבים. המשנה אומרת כי אין עם הארץ בקיאין בטומאה זו. הרמב"ם בפירושו למשנה מנמק כי עם הארץ סבור שההיסט לדבר טמא אינו מטמאו הואיל ולא נגע בעצם חפץ המטמא, ואינם שמים לב שהוא בעצם מין של משא המוגדרת בכתוב "והנשא את נבלתם". כמו כן, כל חפץ טהור (שהוכשר לקבל טומאה) אשר יזיז הזב נטמא על אף שלא נגע הזב בעצם החפץ. טומאת היסט על ידי אדם טמא, נגרמת רק כאשר אדם טמא מסיט לבדו חפץ אחר. אם הדבר המוסט היה ניסט גם ללא כוח הזב, אין הוא טמא. כך למשל מפרש רבי מאיר שמחה מדווינסק את המשנה התמוהה ”עריבה מלאה בגדים בזמן שמשאן כבד טמאין בזמן שמשאן קל טהורין”, שבפירושה התחבטו כל המפרשים. הוא מפרש על פי הכתוב במשנה בבבא הקודמת : ”ישבה בספינה כלים שבראש הנס שבספינה טמאין מדרס. נוטלת עריבה...” נמצא שמשנה זו נסובת על הספינה, שהיא, הספינה, נוטלת עריבה מלאה בגדים, והנידה יושבת בספינה. אם משאן של הבגדים כבד, העריבה אינה מתנדנדת בספינה, אלא הנידה מנדנדת את הספינה וכל מה שבתוכה, ולכן הבגדים שבתוך העריבה טמאים בהיסט הנידה, ויהיו הבגדים ראשון לטומאה. אבל אם משאן של הבגדים קל הרי העריבה מתנענעת על ידי הילוך הספינה אף בלא הנידה, אלא שעל ידי הנידה היא מתנדנדת בנדנוד חזק יותר מנדנוד הספינה בלי ישיבת הנידה, ואם כן אין זה היסט, שאין היסט אלא דווקא כשכל הנדנוד בא על ידי הזב. תרגום לויקרא יא:כח (הובא בחזקוני שם) זבים ה ג רמב"ם לטהרות י, א רמב"ם למשנה, מסכת כלים ט ו מובא ב"אישים ושיטות" לרב שלמה יוסף זוין עמ' 150. ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
תריסית ירוקה

תריסית ירוקה (שם מדעי: Nezara viridula), הידועה גם בשם פשפש ירוק או חומייני ירוק, היא מין של פשפש ממשפחת התריסיתיים, בעלת גלגול חסר. המין קל לזיהוי בישראל על פי שלוש היבלות הלבנות בבסיס המגנית. זהו מין גדול, קוסמופוליטי. אורך הגוף נע בין 12-16 מ"מ. צבעה של התריסית הוא ירוק מבריק ובצד התחתון של הראש יש זוג עיניים פשוטות (ocelli) נוספות על הזוג שמעליהן. יש ואריאציה נפוצה בה הראש וקדמת החזה צהובים. לבטן צורת גג, עם בליטה לבנה במרכז ופתחי בלוטות הריח קצרים. הנקבות הבוגרות חורפות במסתור (לרוב מתחת לעלי שלכת), וכשהטמפרטורות עולות בסוף החורף הן מטילות מיד. בצורה זו הזחלים זוכים להיות מראשוני הזחלים באביב, ועקב כך, עם הכי מעט מתחרים על מזונם (צמחים). בארץ מקימה התריסית הירוקה 3 דורות בשנה. הנקבה מטילה את הביצים בקבוצות המונות 12 - 100 בקבוצה בצד התחתון של העלה. לזחל 5 דרגות התפתחות עם צבעים שונים: חום או שחור-חום עם ציורים שחורים ובשלב האחרון ירוק עם ציורים שחורים או שחור עם ציורים צהובים. התריסית הירוקה היא רב פונדקאית. היא מזיקה לחקלאות עקב יכולתה לתקוף גידולי תרבות רבים ובכך לגרום לנזק ניכר. הצרעה הטפילית סקליון התריסית (Trisolcus basalis) מטילה את ביציה בתוך ביצי התריסית, וכשזחליה בוקעים הם אוכלים את ביצי התריסית. תפוצה: באביב, בקיץ ובסתיו, בעיקר בצפון הארץ ומרכזה. מדיה וקבצים בנושא תריסית ירוקה בוויקישיתוף תריסית ירוקה, באתר ITIS (באנגלית) תריסית ירוקה, באתר NCBI (באנגלית) תריסית ירוקה, באתר האנציקלופדיה של החיים (באנגלית) תריסית ירוקה, באתר GBIF (באנגלית) תריסית ירוקה - אגדות ומידע מפורט מתוך האתר טיולי - טיולים מסלולי טיול תריסית ירוקה בווידאו - צפו בתריסית הירוקה על שיח עגבניות
פיית'לס

פיית'לס (באנגלית: Faithless) הוא הרכב מוזיקלי בריטי בסגנון מוזיקה אלקטרונית, דאנס והאוס שזכה לפופולריות בשנות ה-90. ההרכב נוסד בתחילת שנת 1995 וכולל את מקסי ג'אז (סולן), סיסטר בליס (קלידים) ורולו ארמסטרונג (מפיק). השלושה הוציאו לאורך השנים שישה אלבומי מוזיקה, שנמכרו בכ-12 מיליון עותקים ברחבי העולם. הקטעים המוזיקליים הידועים ביותר של ההרכב הם "Insomnia", "God Is a DJ" ו-"We Come 1". ב-2011 הודיע ג'אז כי ההרכב יֵצא בשנה זו לסיבוב הופעות אחרון, ולאחריו יתפרק. ב-7 וב-8 באפריל אותה שנה קיימה הלהקה צמד הופעות בבריקסטון אקדמי, הופעות שסיימו את מסע ההופעות וסימנו, למעשה, את סיום דרכה של הלהקה בהרכב המלא. שירים מתוך ההופעות הוקלטו ויצאו בהמשך כאלבום "Passin the Baton - Live from Brixton". הרכב שכולל את מקסי ג'אז, סיסטר בליס והזמרת סודהא קטרפל הופיע ביולי 2011 בפסטיבל טומורולנד בבלגיה ושבוע לאחר מכן בפסטיבל ווטרפורד באירלנד. באוגוסט הופיע ההרכב בספליט שבסרביה. לאורך השנים תיקלטה סיסטר בליס באירועים שונים, בהם הופיע גם מקסי ג'אז בשירה. הלהקה שבה והתאחדה בשנת 2015 להופעות שנקראו "פייתל'ס 2.0". בהמשך השנה הוציאה הלהקה אלבום אוסף תחת אותו השם. באלבום נכלל שיר חדש של הלהקה "I Was There". בראיון שנתנו חברי הלהקה באוגוסט הצהירו רולו וסיסטר בליס על כך שהם מוכנים לשוב ולשתף פעולה כלהקה והם מחכים להחלטתו של מקסי ג'אז. בשנת 2017 המשיכה סיסטר בליס להופיע לבדה תחת השם "פייתל'ס" ו"פיית'לס די. ג'יי סט". ביוני 2020 הוציאה הלהקה את השיר "Let the Music Decide". את חלק השירה ביצע הזמר ג'ורג' דה פואט(אנ'). בהמשך הוציאה הלהקה שני שירים נוספים, בהם התארחו זמרים שונים. באוקטובר יצא אלבום האולפן השביעי של הלהקה "All Blessed", בו לקחו חלק רק רולו וסיסטר בליס. היה זה האלבום הראשון של הלהקה בו לא השתתף מקסי ג'אז. Reverence ‏(1996) Sunday 8PM ‏(1998) Outrospective ‏(2001) No Roots ‏(2004) To All New Arrivals ‏(2006) The Dance ‏(2010) All Blessed ‏ (2020) מדיה וקבצים בנושא פיית'לס בוויקישיתוף אתר האינטרנט הרשמי של פיית'לס (באנגלית) פיית'לס, ברשת החברתית פייסבוק פיית'לס, ברשת החברתית אקס (טוויטר) פיית'לס, ברשת החברתית אינסטגרם פיית'לס, ברשת החברתית טיקטוק פיית'לס, סרטונים בערוץ היוטיוב פיית'לס, במסד הנתונים הקולנועיים IMDb (באנגלית) פיית'לס, באתר אפל מיוזיק (באנגלית) פיית'לס, באתר ספוטיפיי פיית'לס, באתר סאונדקלאוד (באנגלית) פיית'לס, באתר Last.fm (באנגלית) פיית'לס, באתר AllMusic (באנגלית) פיית'לס, באתר MusicBrainz (באנגלית) פיית'לס, באתר דיזר פיית'לס, באתר Yandex.Music (ברוסית) פיית'לס, באתר Discogs (באנגלית) פיית'לס, באתר Songkick (באנגלית) פיית'לס, באתר SecondHandSongs פיית'לס, באתר MOOMA (בארכיון האינטרנט) פיית'לס, באתר בילבורד (באנגלית) פיית'לס, באתר טיידל (באנגלית) אור ברנע, הרכב הדאנס פיית'לס מתפרק, באתר ynet, 17 במרץ 2011 Faithless: On reuniting and a remix album, Evning Standard, 21 August 2015 Faithless return with first album in a decade, unveil lead single, ‘Synthesizer’, DancingAstronaut.com, 2 September 2020 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
עבדת הראשון

עבדת הראשון היה מלך נבטי ששלט בממלכה הנבטית כנראה בין השנים 85-96 לפנה"ס. הוא ירש את חרתת השני לאחר מותו. בתקופתו שרר מצב מלחמה בין הממלכה הנבטית וממלכת יהודה. בשנת 93 לפנה"ס נערכה מלחמה בינו ובין אלכסנדר ינאי מלך יהודה. עבדת הצליח להוביל את אלכסנדר ינאי למארב, ובקרב שנערך ליד הכפר גדרה שבגולן הביס עבדת את צבאו של אלכסנדר ינאי בעזרת פרשים רכובים על גמלים. אלכסנדר ינאי הצליח בקושי להימלט לירושלים. בשנת 86 לפנה"ס המלך הסלבקי אנטיוכוס השנים עשר דיוניסוס פלש לממלכה הנבטית. ובמלחמה שנערכה נהרגו גם אנטיוכוס וגם עבדת, אך הממלכה הנבטית ניצלה מכיבוש. לזכרו של עבדת הוקם בנגב היישוב עבדת, והוא עצמו הפך לאל נערץ על הנבטים. בנו חרתת השלישי עלה למלוכה לאחר מותו של אביו בקרב. מדיה וקבצים בנושא עבדת הראשון בוויקישיתוף יוסף בן מתתיהו, קדמוניות היהודים, תרגם מיוונית: אברהם שליט, הוצאת מוסד ביאליק, ירושלים, 2003, כרך שלישי, ספר שלוש עשר: 375-374.